Marte Krogh

Marte Krogh (født 23. juni 1975) er en norsk fiolinist og forretningskvinne.

Hun tok musikkutdanning ved Barratt Due musikkinstitutt og ble kjendis da hun i 1996 hadde et kortvarig forhold til kronprins Haakon.Hege Ulstein, Haakon og Marte festet hos popstjerne i VG den 7. juli 1996. Fra hun var 10 til hun var 28 år levde Krogh av musikken. En senebetennelse gjorde at hun i 2004 tok en pause og i stedet åpnet egen klesbutikk i Oslo, sammen med samboer og klesagent Fredrik Lund. Der solgte hun også egendesignede plagg merket Koma til mange kjendiser. Butikkvirksomheten ble utvidet til tre filialer. I 2008 måtte butikken vike da klesgiganten H&M skulle overta lokalene.

Fra 2009 arbeidet Krogh igjen med musikk.

I 2016 lanserte hun igjen egen kleskollisjon ved navn Komabymarte.Jorun Sofie F. Aartun, Lanserer sin første kleskolleksjon i Dagens Næringsliv sitt helgebilag D2 den 28. juli 2016.

Krogh giftet seg med milliardæren Jan Haudemann-Andersen (født 1958) den 1. mars 2014, og skilte seg i 2016 etter åtte års samliv.Catherine G. Ighanian, Marte Krogh og Jan Haudemann-Andersen skilles i VG Rampelys den 30. august 2016.

 Diskografi 
 Canzonetta (CD, Album). PolyGram‎.  1998
 Fi Fy Fo Fum (CD, Single). EMI Music (Norway). 1998
 They Will Never Know (CD, Single, Car). WEA. 2005

 Referanser 

 Eksterne lenker 
  Marte Krogh på www.discogs.com

Kategori:Norske fiolinister
Kategori:Norske moteskapere
Kategori:Alumni fra Barratt Due musikkinstitutt
Kategori:Fødsler i 1975